Magyar Meteorológiai Társaság

**JEGYZŐKÖNYV**

Választmányi ülés, 2020. június 11. 10:00

online mód a Zoom alkalmazással

A Választmány tavasszal esedékes ülését rendhagyó módon a Zoom mobil alkalmazás segítségével online módon bonyolította le az MMT vezetése. A 10:00 órától kezdődő választmányi ülésen bejelentkezett tagok száma elérte a választmányi tagok 50%+1 főnek megfelelő arányát, így a választmány ülése határozatképesnek minősült.

A választmány tagjai egyhangúan elfogadták jegyzőkönyvvezetőnek Fejes Edinát, jegyzőkönyv-hitelesítő személynek pedig Tölgyesiné Puskás Mártát és Németh Ákost.

**Napirendi pontok**

1. Megnyitó, résztvevők köszöntése, napirend elfogadása
2. Az MMT szakmai díjainak odaítélése a bizottságok javaslata alapján *(Steiner Lajos Emlékérem, Hegyfoky Kabos Emlékérem, Berényi Dénes Emlékdíj, Szakirodalmi Nívódíj, Róna Alapítvány kamatai)*
3. Beszámoló az MMT 2019-es pénzügyi helyzetéről és szakmai munkájáról; 2020 évi tervek

Határozathozatal a Közhasznúsági Jelentésről, a 2020. évi költségvetésről, az Ellenőrző Bizottság jelentéséről *(a 102/2020. (IV.10.)) Korm. rendelet 5. paragrafus alapján)*

1. Határozathozatal XXXVIII. Vándorgyűlés elhalasztásáról, illetve az V. Orvos-meteorológiai Konferencia megtarthatóságáról
2. Tagfelvétel
3. Egyebek
4. Zárszó

1. Az ülés megnyitása és a napirend elfogadása

Dunkel Zoltán megnyitóbeszédében köszöntötte az ülésen résztvevő tagokat, melyet követően a választmány ülése egyhangúan elfogadta az előzetesen meghirdetett napirendi pontokat.

2. Az MMT szakmai díjainak elbírálása

Weidinger Tamás előterjesztette a Bizottságok, jelöltekre tett javaslatait. Méltatta a jelölteket, ismertette szakmai tevékenységüket, illetve a szavazások eredményeit.

**Steiner Lajos Emlékérem**

Bizottság Elnöke: Ihász István

A Jelölt a díjbizottság elnöke. A bizottsági tagok előzetes egyeztetés után közfelkiáltással fogadták el a javaslatot és közölték azt az Elnökükkel. Az 5 tagú bizottság szavazásának az eredménye: 4 igen és 1 tartózkodás mellett a Steiner Lajos Emlékérem Bizottság 2020-ban Ihász Istvánt dr. jelöli a díjra.

A Választmány egyhangúlag elfogadta a jelöltet, kérdés nem merült fel.

**Hegyfoky Kabos Emlékérem**

Bizottság elnöke: Puskás János, képviselő a jelen választmányi ülésen: Weidinger Tamás

A Díjbizottság hat jelölt közül titkos szavazással választotta ki jelöltjeit. A szavazás menete a következő volt: a tagok mindegyike megadta az egyes jelöltek helyezési számát, s a legkisebb helyezési számot elért jelöltet javasolta a bizottság a díjra. A legkisebb helyezési számot (8) dr. Lakatos Mónika (OMSZ) kapta az 5 fős bizottságtól.

A Választmány egyhangúlag elfogadta a jelöltet, kérdés nem merült fel.

**Berényi Dénes Emlékdíj**

Bizottság elnöke: Anda Angéla képviselője a jelen választmányi ülésen: Weidinger Tamás. A Választmány szavazás útján egyhangúan elfogadta a jelöltet, a Berényi Dénes Emlékdíj tulajdonosa 2020-ban Fodor Nándor.

A Választmány szavazás útján egyhangúan elfogadta a Bizottság javaslatát.

**Szakirodalmi Nívódíj**

Bizottság elnöke: Tölgyesiné Puskás Márta.

A Bizottság jelöltje dr. Gelencsér András: Füstbe ment bolygó című könyve. A Szakirodalmi Nívódíjat odaítélő bizottság jelölőlistájára 4 nyomtatott és 1 elektronikus mű került fel. A jelölt művek közül első három hely valamelyikére mind az öt mű kapott szavazatot. A jelölt művek sorrendjét a tagok javaslatai alapján döntöttük el. (A pontozás az alábbiak szerint történt:1. hely: 3 pont; 2. hely 2 pont; 3. hely: 1 pont. Nem kötelező mindegyik helyezést kiadni.).

A Választmány szavazás útján egyhangúan elfogadta a Bizottság javaslatát.

**Róna Zsigmond Alapítvány**

Az előterjesztést Weidinger Tamás olvasta fel. A Bizottság jelöltje: Zsebeházi Gabriella.
A Választmány szavazás útján egyhangúan elfogadta a Bizottság javaslatát.

3. Beszámoló az MMT pénzügyi helyzetéről és szakmai munkájáról

Németh Ákos megtartotta beszámolóját, melyet csatolunk.

* A 2019-es évet az MMT pozitív mérleggel zárta; Mivel rendezvények nem voltak, pénzt nem költöttünk erre.
* A Civil alapot nem pályázott meg az MMT, de az MTA-tól 150 000 Ft támogatást kapott a Társaság.
* Tájékoztatott a szakmai munkáról.
* Extra kiadásként jelentkezett a Péczely-emléktábla elkészítésére adott támogatás.
* 1 millió Ft támogatást kapott az MMT az Agrárminisztériumtól az Orvosmeteorológiai konferencia megszervezésére.

A Választmány szavazás útján egyhangúlag elfogadta a javaslatot.

Nagy József ismertette az **Ellenőrző Bizottság Jelentését**, melyet csatolunk.

* Kiemelte, hogy megoldást kell találni a tagdíj fizetési fegyelem erősítésére. A 2019-es évet alalul véve a betervezett tagdíj összeget megközelítőleg 200 000 Ft-tal lett alul becsülve.
* A Bizottság tagjai elfogadták a jelentést.

Németh Ákos hozzászólásában a **Közhasznúság Jelentés** benyújtásáról és annak tartalmáról beszélt. A járvány miatt az új benyújtási határidő 2020. szeptember 30. A számos szakmai program mellett az MMT két alkalommal végezett közhasznú tevékenységet. A Földtudományos Forgatagon való részvétellel segítette a résztvevők környezeti nevelését, képzését, és tudományos ismeretterjesztést folytatott. A Róna Zsigmond Ifjúsági kör munkájával a pályakezdő fiatalok, meteorológia iránt érdeklődők számára nyújt kiváló lehetőséget fejlődésükhöz.

A Választmány szavazás útján, egyhangúlag elfogadta a jelentést.

A Választmány szavazott, és egyhangúlag elfogadta azt, hogy ha 2020. július 18-ig nem érkezik kifogás, akkor elfogadottnak tekintik a Közhasznúsági jelentést.

4. Határozathozatal XXXVIII. Vándorgyűlés elhalasztásáról, illetve az V. Orvos-meteorológiai Konferencia megtarthatóságáról

A Választmány megvitatta az XXXVIII. Vándorgyűlés és V. Orvosmeteorológiai Konferencia megtarthatóságának kérdését. A járványhelyzet miatt nem lehet előre tervezni. Ezért, mivel jelentős előzetes szervező munkát igényelnek ezek a rendezvények, kétségessé vált megrendezésük.

* A Vándorgyűlés helyszíne Szeged. Gál Tamás, aki az ottani szervezésben vesz részt, nem látja biztosítottnak a körülményeket, melyek a biztonságos megrendezéshez szükségesek.
* Kovács László részletesen felsorolta indokait: miért nem lehet biztonságosan megrendezni ezt a programot.
* Németh Ákos kérdése: elhalasszuk a soron következő Vándorgyűlést vagy hagyjuk ki ezt az évet és legközelebb 2022-ben legyen.

A Választmány egyhangúlag elfogadta, hogy a Vándorgyűlést ne szervezze meg a Társaság.

A Választmány szavazott arról, hogy az ülésen szavazzanak-e a Vándorgyűlés következő időpontjáról. Egy igen, a többi nem szavazattal későbbre halasztotta a Választmány a döntést.

Az V. Orvosmeteorológiai Konferencia is a járványhelyzet miatt került veszélybe, ősszel ugyanis egy második járvány hullám lehetősége merült fel.

* Németh Ákos ismertette, hogy egyszer már el lett halasztva a konferencia. Az Agrárminisztérium által adott 1 millió Ft csak ennek megszervezésére költhető el. Ha nem lesz megtartva a rendezvény, azt a minisztérium felé is kommunikáljuk, és kérjük az újbóli halasztást. Felvetette a videó konferencia lehetőségét. Emiatt a catering költség a nullára csökken, így igényesebb kiadványokkal lehet előrukkolni.
* Többen megosztották a videós konferencia tapasztalataikat. Weideinger Tamás és Németh Ákos pozitívan nyilatkozott erről, Darányi Mariann szerint az élő konferencia varázsát semmi nem pótolja. Haszpra László felvetette, hogy az előadók egyáltalán szeretnének-e ilyen konferencián részt venni. Lakatos Mónika most szervez egy Homogenizációs online-szemináriumot előzetes igény felmérés alapján. Ez egy „bejáratott” rendezvény visszajáró résztvevőkkel, előadókkal. Ehhez képest az Orvosmeteorológiai Konferenciának nincs ilyen háttere. Nagy József véleménye szerint az OMSZ-ban kellene biztosítani a külsős előadóknak kulturált előadói teret, és akkor vállalnák a videós előadást. Ezt az OMSZ vezetése valószínűleg nem fogja engedélyezi, mert járványhelyzet idején csak az itt dolgozók léphetnek be az épületbe. Ferenczi Zita az online tér előnyeit ecsetelte. Általában több a résztvevő, nincs utazási költség, egyszerűbb mert nincs szükség cateringre. Gál Tamás kiemelte, hogy az online konferenciák egyik nagy előny, hogy kisebb ökológiai lábnyomot hagyunk.

Dunkel Zoltán szavazásra bocsátotta a kérdést, hogy megtartsuk-e a konferenciát.

A Választmány 8 nem, 5 tartózkodás, 3 igen szavazattal eldöntötte, hogy októberben nem lesz megtartva az Orvosmeteorológiai Konferencia.

5. tagfelvétel

Idén egy taggal bővült az MMT.

6. egyebek

Weidinger Tamás kidolgozta a **Publikációs Jutalom** adásának szabályzatát, melyet javasolt elfogadásra a Választmányi ülésen.

MMT célja ezzel a díjjal az, hogy a publikáció száma növekedjen, és így megőrizzük tudományos helyünket hazai és nemzetközi téren. Inspirálja a tagokat, arra hogy rangos, színvonalas helyeken publikáljanak. Weidinger Tamás jelezte, hogy a szöveg terjeszthető állapotban van, MMT honlapra kitehető, emailben küldhető. A szöveg végleges, melyet Németh Ákos előzetesen kiküldött átolvasásra. Dunkel Zoltán javasolta az elfogadás elhalasztását, Kovács László szerint akkor nem marad idejük a pályázóknak. A díj a 2021-es költségvetést terheli. Honlapon hirdetjük, a beérkezett pályázatokat gyűjtjük. Weidinger Tamás válaszolt Lakatos Mónika kérdésére az odaítéléssel és hirdetéssel kapcsolatban: a Választmány feladata, dönteni abban, ha sok nívós dolgozat jön be, akkor növeljük a pénzkeretet, vagy válasszunk a sok közül.

A Választmány egyhangúlag elfogadta, hogy azonnal döntsünk a Publikációs Díj szabályzatával kapcsolatban.

A Választmány egyhangúlag elfogadta, hogy hogy a Publikációs Jutalom pályázatra vonatkozó szabályzat alapján elinduljon.

Dunkel Zoltán jelezte, hogy a Légkör folyóiratba kevés cikk érkezik, ezért inspirálni kellene a tagokat, hogy küldjenek anyagot. Mivel a Vándorgyűlés és az Orvosmeteorológiai Konferencia is elmarad, innen sem számíthatunk cikk alapanyagra.

Budapest, 2020. június 11.

|  |  |  |
| --- | --- | --- |
|  |  |  |
| Dunkel Zoltán dr.elnök |  | Fejes Edinajegyzőkönyvvezető |
|  |  |  |
| Tölgyesiné Puskás Mártajegyzőkönyv-hitelesítő |  | Németh Ákosjegyzőkönyv-hitelesítő |

Melléklet: jelenlévők névsora

 a díjakra jelöltek méltatása

 2019-es Pénzügyi Beszámoló

 Ellenőrző Bizottság Jelentés